Diari Oficial de la Generalitat Valenciana


Sumari del DOGV 9187, del 04-10-2021 (2021/9458)

RESOLUCIÓ de 17 de setembre de 2021, del director general de Medi natural i d'Avaluació Ambiental, per la qual s'actualitza l'annex de l'Ordre d'11 de juny de 2009, de la Conselleria de Medi Ambient, Aigua, Urbanisme i Habitatge, per la qual s'aproven directrius extraordinàries per a l'aprofitament, gestió i control del conill de muntanya a la Comunitat Valenciana, relatiu al llistat de termes municipals afectats per sobrepoblació de conill de muntanya.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9187

Data del DOGV
:   04-10-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/9458


Data del document
:   17-09-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * conill
    * impacte ambiental

RESOLUCIÓ de 17 de setembre de 2021, del director general de Medi natural i d'Avaluació Ambiental, per la qual s'actualitza l'annex de l'Ordre d'11 de juny de 2009, de la Conselleria de Medi Ambient, Aigua, Urbanisme i Habitatge, per la qual s'aproven directrius extraordinàries per a l'aprofitament, gestió i control del conill de muntanya a la Comunitat Valenciana, relatiu al llistat de termes municipals afectats per sobrepoblació de conill de muntanya. [2021/9458]  
En els últims anys es detecten en algunes zones de la Comunitat Valenciana danys notables en cultius agrícoles a conseqüència del considerable augment de les poblacions de conill de muntanya (Oryctolagus cuniculus). Per això, la Conselleria d'Agricultura, Desenvolupament Rural, Emergència Climàtica i Transició Ecològica ha treballat intensament a fi de mitigar aquests danys i controlar les poblacions de conill fins a portar-les a nivells acceptables.  
L'11 de juny de 2009, la Conselleria de Medi Ambient, Aigua, Urbanisme i Habitatge, va aprovar l'Ordre per la qual s'aproven directrius extraordinàries per a l'aprofitament, la gestió i el control del conill de muntanya a la Comunitat Valenciana (DOGV 6041, 23.06.2009), i es recull en el seu annex les zones i els cultius afectats per sobrepoblació de l'espècie. En dues ocasions, el 20 de novembre de 2018 i el 31 d'agost de 2021, es va actualitzar aquest annex pel fet que s'havien identificat noves àrees i territoris de la Comunitat Valenciana amb presència de danys significatius en cultius, produïts pel conill de muntanya; o en els quals existeixen factors de risc elevats perquè aquesta situació aparega. Cal considerar que la dinàmica de la població és canviant, i que per tant, sorgeixen noves zones amb sobrepoblació i en desapareixen unes altres, i per això és necessària, en conseqüència, una actualització periòdica d'aquesta delimitació. Així, a partir de la informació disponible en el Servei de Caça i Pesca i la remesa per ajuntaments, organitzacions professionals agràries, asseguradores, titulars cinegètics i altres administracions, s'han realitzat prospeccions per a identificar aquestes àrees en les quals conflueixen diversos factors de risc per a l'aparició de la problemàtica. A partir d'aquests treballs, es considera oportú actualitzar de nou els termes municipals afectats per la sobrepoblació.  
  
De conformitat amb el que es disposa en la disposició addicional primera de l'Ordre d'11 de juny de 2009, de la Conselleria de Medi Ambient, Aigua, Urbanisme i Habitatge, per la qual s'aproven directrius extraordinàries per a l'aprofitament, la gestió i el control del conill de muntanya a la Comunitat Valenciana, per al qual s'habilita la Direcció general del Medi natural a modificar l'annex mitjançant resolució, i en virtut de les competències que té atribuïdes aquesta Direcció General pel Decret 176/2020, de 30 d'octubre, del Consell pel qual s'aprova el Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica, resolc:  
  
  
Primer  
Actualitzar l'annex de l'Ordre d'11 de juny de 2009, de la Conselleria de Medi Ambient, Aigua, Urbanisme i Habitatge, per la qual s'aproven directrius extraordinàries per a l'aprofitament, la gestió i el control del conill de muntanya a la Comunitat Valenciana, en el qual es fa una relació dels municipis afectats per sobrepoblació. El text refós d'aquesta es recull en l'annex d'aquesta resolució, i s'hi indica també els municipis que s'incorporen i exclouen mitjançant aquesta resolució.  
  
  
Segon  
La present resolució entrarà en vigor el dia de la publicació en el Diari Oficial de la Generalitat Valenciana.  
  
Contra la present resolució, que no esgota la via administrativa, podrà presentar-se un recurs d'alçada davant la secretària autonòmica d'Emergència Climàtica i Transició Ecològica en el termini d'un mes des de l'endemà de la publicació en el Diari Oficial de la Generalitat Valenciana, d'acord amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 17 de setembre de 2021.- El director general de Medi Natural i Avaluació Ambiental: Benjamí Pérez Rocher.  
  
  
ANNEX  
  
1. Municipis afectats per sobrepoblació de conill de muntanya.  
La llista inclou 187 termes, que suposen una superfície de 949,371 hectàrees.  
A la província d'Alacant (76):  
- Comarca del Baix Segura (19): Albatera, Algorfa, Almoradí, Benejúzar, Benferri, Bigastro, Callosa del Segura, Dolores, Granja de Rocamora, Guardamar del Segura, Jacarilla, Los Montesinos, Orihuela, Pilar de la Horadada, Rojales, San Fulgencio, San Isidro, San Miguel de Salinas i Torrevieja.  
- Comarca del Baix Vinalopó (3): Crevillent, Elx i Santa Pola.  
- Comarca del Comtat (15): Agres, Alcosser de Planes, Alfafara, Almudaina, Benasau, Beniarrés, Benilloba, Benillup, Benimarfull, Cocentaina, Gaianes, Gorga, Millena, Muro de Alcoy i Planes.  
- Comarca del Vinalopó Mitjà (10): Aspe, Elda, el Fondó de les Neus, Hondón de los Frailes, la Romana, Monforte del Cid, Monòver, Novelda, Petrer i el Pinós.  
- Comarca de l'Alacantí (5): Alacant, Agost, el Campello, Mutxamel i Xixona.  
- Comarca de l'Alcoià (5): Banyeres de Mariola, Benifallim, Castalla, Penàguila i Tibi.  
- Comarca de l'Alt Vinalopó (6): Beneixama, Biar, el Camp de Mirra, Cañada, Salinas i Villena.  
- Comarca de la Marina Alta (11): Benimeli, Calp, Dénia, Gata de Gorgos, Llíber, Murla, el Ràfol d'Almunia, Sagra, Sanet y Negrals, Teulada i Xàbia.  
- Comarca de la Marina Baixa (2): Relleu i la Vila Joiosa.  
A la província de Castelló (17):  
- Comarca del Baix Maestrat (4): Alcalà de Xivert, Benicarló, San Rafael del Río i Vinaròs.  
- Comarca de la Plana Alta (8): Benlloc, Cabanes, la Pobla Tornesa, la Torre d'en Doménec, Torreblanca, Vall d'Alba, Vilafamés i Vilanova d'Alcolea.  
- Comarca de la Plana Baixa (5): Almenara, la Llosa, la Vall d'Uixó, Moncofa i Xilxes.  
A la província de València (94): Olocau, Losa del Obispo i Chulilla. Mantindre Aielo de Malferit. Eliminar Manises.  
- Comarca del Camp de Morvedre (8): Alfara de la Baronia, Algímia d'Alfara, Benavites, Estivella, Quart de les Valls, Quartell, Sagunt i Torres Torres.  
- Comarca del Camp de Túria (10): Benaguasil, Bétera, Casinos, Llíria, la Pobla de Vallbona, Olocau, Marines, Nàquera, Riba-roja de Túria i Vilamarxant.  
- Comarca dels Serrans (4): Chulilla, Losa del Obispo, Pedralba i Villar del Arzobispo  
- Comarca de l'Horta Nord (8): Albuixech, el Puig de Santa Maria, Godella, la Pobla de Farnals, Massalfassar, Meliana, Moncada i Puçol.  
- Comarca de l'Horta Sud (2): Picassent i Beniparrell.  
- Comarca de la Canal de Navarrés (1): Anna.  
- Comarca de la Costanera (11): Cerdà, Estubeny, la Font de la Figuera, la Granja de la Costera, Llanera de Ranes, la Llosa de Ranes, Moixent, Montesa, Rotglà i Corberà, Vallada i Xàtiva.  
- Comarca de la Foia de Buñol (4): Alborache, Cheste, Chiva i Godelleta.  
- Comarca de la Plana d'Utiel-Requena (7): Camporrobles, Caudete de las Fuentes, Fuenterrobles, Requena, Utiel, Venta del Moro i Villargordo del Cabriel.  
- Comarca de la Ribera Alta (5): Alfarp, Montroi, Montserrat, Real i Turís.  
- Comarca de la Safor (2): Alfauir i Castellonet de la Conquesta.  
- Comarca de la Vall d'Albaida (32): Agullent, Aielo de Malferit, Aielo de Rugat, Albaida, Alfarrasí, Atzeneta d'Albaida, Bèlgida, Bellús, Beniatjar, Benicolet, Benigànim, Benissoda, Benissuera, Bufali, Carrícola, Castelló de Rugat, Fontanars dels Alforins, Guadasséquies, Llutxent, Montaverner, Montitxelvo, l'Olleria, Ontinyent, Otos, el Palomar, la Pobla del Duc, Quatretonda, Ràfol de Salem, Rugat, Salem, Sempere i Terrateig.  
  
2. Relació de municipis incorporats mitjançant la present resolució.  
  
La relació de termes municipals que s'incorporen respecte de la Resolució de 31 d'agost de 2021 són els següents (total 11).  
A la província de Castelló (2):  
- Comarca de la Plana Baixa (1): Xilxes.  
- Comarca del Baix Maestrat (1): Alcalà de Xivert.  
A la província d'Alacant (3):  
- Comarca de la Marina Alta(1): Sagra.  
- Comarca del Vinalopó Mitjà (1): la Romana.  
- Comarca de l'Alt Vinalopó (1): Salinas.  
A la Província de València (6):  
- Comarca de l'Horta Nord (1): Meliana.  
- Comarca del Camp de Túria (1): Olocau.  
- Comarca de la Ribera Alta (1): Montserrat.  
- Comarca de l'Horta Sud (1): Beniparrell.  
- Comarca dels Serrans (2): Chulilla i Losa del Obispo  
  
3. Relació de municipis exclosos mitjançant la present resolució.  
  
La relació de termes municipals que s'exclouen respecte a la Resolució de 31 d'agost de 2021 són els següents (total 15).  
A la província d'Alacant (8):  
- Comarca de la Marina Alta: Pedreguer, Benissa i Senija.  
- Comarca de la Marina Baixa: el Castell de Guadalest, Benimantell i la Nucia.  
- Comarca el Comtat: Quatretondeta.  
- Comarca del Baix Segura: Catral.  
A la Província de València (5):  
- Comarca de la Costera: l'Alcúdia de Crespins i Barxeta.  
- Comarca de la Vall d'Albaida: Bocairent i Pinet.  
- Comarca del Camp de Túria: Benissanó.  
A la Província de Castelló (2):  
- Comarca del Baix Maestrat: Traiguera i Sant Jordi.